43Marena a neng a buse naheng ya Edomo, ho eso ho be morena ya busang bana ba Iseraele, ke ana: Ke Bela, mora Beore; lebitso la motse wa hae e ne e le Dinhaba. 44Eitse hobane Bela a timele, ha busa Jobabe, mora Sera wa Botsra, tulong tsa hae. 45Jobabe yena mohla a timelang, ha busa Hushame wa naha ya Bathemane tulong tsa hae. 46Eitse hobane Hushame a timele, ha busa tulong tsa hae Hadade, mora Bedade, ya neng a hlole Bamidiane naheng ya Moabe; lebitso la motse wa hae e ne e le Avithe. 47Mohla Hadade a timelang, ha busa tulong tsa hae Samla wa Masreka. 48Mohla Samla a timelang, ha busa tulong tsa hae Saule wa Rehobothe o pela noka. 49Eitse hobane Saule a timele, ha busa tulong tsa hae Baale-Hanane, mora Akbore. 50Eitse hobane Baale-Hanane a timele, ha busa Hadade tulong tsa hae; lebitso la motse wa hae e ne e le Pai; lebitso la mosadi wa hae e ne e le Mehethabeele, moradi wa Mathrede, moradi wa Mesahabe. 51Hadade a timela.